Uitgestorwe vierbeen-slang werp nuwe ligFoto: Dave Martill/Universiteit van Portsmouth Nie net het die slangetjie vier bene gehad nie, maar elke been en arm het ledemate gehad wat gebruik kon word om mee te klou. Fossiele van slange met twee agterpote is voorheen ontdek, maar dié is die oudste en eerste waar ’n slangfossiel met vier pote gevind is. Dit het die naam Tetrapodophis amplectus (klouende vierbeenslang) gekry. Hedendaagse slange soos die boa, anakonda en die luislang is almal primitiewe slange en hul skelette het steeds die oorblyfsels van agterpote en ŉ bekkenbeen. Die nuwe ontdekking is waardevol omdat wetenskaplikes nou kan bepaal dat die slang van grawende akkedisse afstam en nie van seelewende akkedisse nie. Sci-News.com, News.Sciencemag.com